《中秋韩绪仲李伯襄二太史林元培工部过集待月》
明代·曾道唯

城阙微茫夜色悬，开尊秋半待婵娟。未看素魄流虚幌，止觉同云淡远天。

禁漏暗惊欢会短，清光输向别时圆。明宵尚有南楼兴，肯信佳期动隔年。

作者简介：曾道唯，字元鲁，一字自庵。南海人。明神宗万历三十八年（一六一〇）进士，授刑部主事，转郎中奉差，江南审决，浙江恤刑多所平反，升常镇兵备道。明思宗崇祯七年（一六三四），历升湖广左参政，晋都察院左都御史，以父九十在堂，陈情终养。卒年七十六，有《介石斋》诸集。清黄登《岭南五朝诗选》卷四有传。